Модуль 1 – Business Creation

Тапсырма 1. Ойлау инерциясын талдау және қайта құру
Мақсаты:
Ойлау инерциясының инженерлік және бизнес шешімдерге әсерін түсіну және оны саналы түрде бұзу.
Нұсқаулық:
1. Кез келген кең таралған өнімді немесе қызметті таңдаңыз
(мысалы: су бөтелкесі, қоғамдық көлік билеті, студенттік карта, дәптер).
2. Бұл өнімге қатысты қоғамда қалыптасқан 3–4 стереотипті анықтаңыз
(мысалы: тек бір мақсатта қолданылуы, белгілі бір аудиторияға арналған болуы).
3. Әр стереотипке балама көзқарас ұсыныңыз:
· «Егер бұл өнім мүлде басқа мақсатта қолданылса ше?»
· «Егер қолданушы мүлде басқа топ болса ше?»
4. Ұсынылған идеялардың бірін таңдап, оны инженерлік немесе бизнес шешім ретінде қысқаша негіздеңіз.
Бағалау критерийлері:
– Ойлау инерциясын анықтай білу
–Логикалық негіздеме
– Идеяның іске асу мүмкіндігі
Нәтиже: 1–1,5 бет

Тапсырма 2. Дизайндық ойлау арқылы мәселені жүйелі шешу
Мақсаты:
Дизайндық ойлауды инженерлік логикамен ұштастыру.
Нұсқаулық:
Төмендегі салалардың бірін таңдаңыз:
– білім беру
– көлік
– экология
– студенттік өмір
1. Таңдалған сала бойынша бір нақты проблеманы анықтаңыз.
2. Дизайндық ойлаудың 5 кезеңін қолданыңыз, бірақ әр кезеңде негіздеме талап етіледі:
· Эмпатия: нақты қолданушының қажеттілігі қандай? (ойдан шығармай, логикамен)
· Мәселені анықтау: мәселені бір сөйлеммен нақты тұжырымдаңыз
· Идея генерациясы: кемінде 4 идея (1 идея – стандартты, 3 идея – инновациялық)
· Прототип: таңдалған идеяның құрылымын немесе жұмыс алгоритмін сипаттаңыз
· Тестілеу: мүмкін болатын тәуекелдер мен шектеулерді көрсетіңіз
3. Шешімнің неліктен тиімді екенін инженерлік тұрғыдан түсіндіріңіз
(уақыт, ресурс, қауіпсіздік, ыңғайлылық).
Нәтиже:
–2 бетке дейін 
– Құрылымдалған форматта

Тапсырма 3. Идеядан бизнес-концепцияға өту
Мақсаты:
Идеяларды қалыптастыру принциптерін қолданып, бастапқы бизнес-концепция құру.
Нұсқаулық:
1. Қазіргі таңда студенттер немесе жастар кездесетін бір проблеманы таңдаңыз.
2. Осы проблемаға кемінде 2 түрлі шешім идеясы ұсыныңыз.
3. Әр идеяны төмендегі критерийлер бойынша салыстырыңыз:
· қолданушы үшін құндылығы
· іске асыру күрделілігі
· ресурстарға тәуелділігі
4. Ең тиімді идеяны таңдап, оны шағын бизнес-концепция ретінде сипаттаңыз:
· өнім/қызмет сипаттамасы
· мақсатты аудитория
· негізгі артықшылығы
· ықтимал тәуекел
Қосымша талап:
Идеяңыздың неліктен инновациялық екенін жеке абзацта түсіндіріңіз.
Нәтиже:
–1,5–2бет
– Кесте немесе схема қолдану ұсынылады


